#staatsHOOFDE – Cyril Ramaphosa	15 minute terug
◀ AfriForum pak EFF oor haatspraak by HS Overvaal
Betogers vereis lys van “skole soos Overvaal” ▶
AfriForum Jeug gaan woeker in 2018
January 24, 2018 deur Jhua-nine Wyrley-Birch
Die burgerregtewaghond AfriForum se jeugvleuel staan ywerig reg om 2018 met roepingsgedrewendheid te takel.
Bestuurslede van verskeie AfriForum Jeug-takke het onlangs tydens ’n opleidingskamp bymekaar gekom om hul strategie vir die komende jaar, asook die aksies wat daaruit voortspruit, te bespreek.
Portefeuljeverantwoordelikhede, sosialemedia- en standpuntopleiding, asook projekbeplanning was deel van hul besige program.
Volgens Ohann Fourie, AfriForum Jeug se nasionale koördineerder vir kampusstrukture, gaan die jeugvleuel se kampusverenigings vanjaar op veiligheid, selfstandigheid en liefdadigheid fokus.
“Ons beplan om selfverdedigingsklasse aan te bied, projekte aan te pak wat fokus op die skoonmaak en instandhouding van omgewings en erfenisterreine, asook om liefdadigheidsprojekte in samewerking met Helpende Hand van stapel te stuur.”
Verder gaan hulle ook vir jongmense se burgerregte standpunt inneem met betrekking tot kwessies soos moedertaalonderrig, regstellende aksie en die beskerming van gesonde studentetradisies.